音位

音位（），又譯音素，是人類語言中能够區別意义个最小聲音单位，是音位學分析个基礎概念。一隻字或詞可由一至數個音節組成，一個音節可由一至數個「音段」（元音、輔音等）組成。音位與音段很類似，然而音位个基本定義是要能區分語義，假使兩個聲音所代表是同一個詞彙、同樣个意義，則異音可畀視爲同一個音位；反轉來講，一個詞个任何一個音位假使畀調成別个，葛末佢就弗再是原來个伊隻詞，意義也會隨之改變。有意義个詞儕可由音位組成，然而代換其中任何音位卻弗能保證產生有意義个詞，也有可能變成無意義个一串音。每個語言儕有自家个一組音位，箇也就是昰個語言个語音系統，音位可用來研究某個特定語言中如然擔音組合成詞。音位有辰光畀譯成功「音素」。

概述
音位並弗是一個實際个語音。一個音位可以有幾種弗同个發音，但是語言使用者心理丄認定昰幾種發音是等同个，甚至可能弗會察覺語音上有所弗同。昰種音位內个弗同發音，稱爲同位異音或音位變體。音位可畀視爲一族相關个聲音，然而爲仔便於描述一個音位，通常會取昰群聲音當中最具代表性个一個來稱呼整族聲音。譬如，英語中搭个發音是弗同个，前者是齒齦邊音  ，後者是軟顎化齒齦邊音  ，然而昰個衹不過  在出現垃弗同位置、弗同於前後境環所發生个語音變化，因此昰兩隻音儕視爲同一個/l/音位。

 音位變體 

一個音位包含一些弗同个音，昰些音稱爲音位變體、同位音或同位異音。譬如普通話“三”字發音是 [san]，昰隻是標準發音，是音位个“典型”；如果是一個大舌頭个人，佢个發音可能是[θan]。 s和th屬於同一個音位，昰個音位有兩隻變體。
 條件變體：出現在一定个條件下，如/a/音位有四個變體，佢拉分別出現垃弗同个條件下。
 自由變異：無條件變體，像粵語陽平無條件變爲上升調，譬如:澳門、花園等詞个第二字。

 音位搭字母系統 
一般認爲音位是字母書寫系統个基礎，在昰類系統裏向字位多半表示其音位。若字母是針對某一種語言發明辰光，昰種情形格外明顯。譬如拉丁文是爲了古拉丁語發明，因此當時个拉丁文幾乎是一個字位對應一個音位，不過弗考慮用字位去表示音位个母音強度。不過因爲口說語言時常在變化，而正寫法弗一定會隨之變化，再加上方言个差異，形態音系學在正寫法上个影響，以及外來語个使用，因此有些語言个字位搭音位很弗容易對應。

英語畀認爲是一種典型个非音素化語言，由於英語詞彙个語源交關多樣化，交關單詞个拼寫法保留了原來个形式，再加上元音大推移等因素个影響，使得英語个拼字與實際發音呈現高度弗對應。歷史丄有得交關英語拼寫改革方案曾畀提出，可參見英語拼寫改革。反之，意大利語、西班牙語、芬蘭語、人工語言个世界語則是拼寫法與音位高度對應个實例。

字母搭音位之間个對應弗一定是一一對應个關係。一個音位可能會用二個字母或是三個字母个組合表示（二合字母、三合字母）。像英文个<sh>或德文个<sch>都表示音位)。而一個字母也可能表示多個音位，像西里爾字母я在弗同位置下發音也可能會弗同。也可能有些拼字及發音个規則（像意大利文个<c>），因此音位搭字母个關係就更複雜了，不過假使已知規則，大致上還是可能預設某一拼寫方式文字个發音。

 別樣 
 語音
 音韻學
 语音学
 同位音
 互补分布
 英語國際音標
 自由變異
 最小對立體
 音位學
 語音組合法
 聲調

 參攷資料 

 外部链接 


Category:語音學